PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 8.05.2002 

Nr. 193

R A P O R T
asupra proiectului de Lege privind modificarea şi completarea 

Legii nr.51/1995 pentru organizarea şi exercitarea profesiei de avocat.



În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă,  cu proiectul de Lege privind modificarea şi completarea Legii nr.51/1995 pentru organizarea şi exercitarea profesiei de avocat, trimis cu adresa nr.193 din 15 aprilie 2002, înregistrată sub nr.31/401 din 15 aprilie 2002.



Cu avizul nr.444 din 4 aprilie 2002, Consiliul Legislativ a avizat favorabil proiectul  de lege,  menţionat mai sus. 



La elaborarea prezentului proiect de lege, s-a avut în vedere necesitatea armonizării legislaţiei române cu prevederile Acordului European în ceea ce priveşte instituirea unui tratament naţional şi pentru avocaţii cetăţeni străini.



Prin modificările propuse la Legea nr.51/1995 pentru  organizarea şi exercitarea profesiei de avocat se înlătură restricţiile referitoare la obligativitatea stabilirii în România a domiciliului avocatului străin  şi la posibilitatea exercitării profesiei de avocat numai în cadrul societăţii civile profesionale în asociere cu avocaţi români în număr  cel puţin egal cu cei străini.



În raport de obiectul şi conţinutul său,  ce vizează modificarea unei legi organice, proiectul de lege face parte din categoria legilor organice.



Potrivit prevederilor art.60 din Regulamentul Camerei Deputaţilor, membrii comisiei au  examinat proiectul de lege  menţionat mai sus în şedinţa din  8 mai 2002. La lucrările comisiei a participat, în calitate de invitat, din partea Ministerului Justiţiei, doamna Cristina Luzescu – secretar de stat.



La dezbaterea articolelor, asupra cărora s-au formulat amendamente, au luat cuvântul pentru a-şi exprima punctele de vedere autorii amendamentelor, ceilalţi membri ai comisiei precum  şi reprezentantul  Ministerului Justiţiei.



Din numărul total de 23 de membrii ai comisiei,  la şedinţă au participat  20 de deputaţi.


După dezbateri, în unanimitate,  membrii Comisiei juridice, de disciplină şi imunităţi, au hotărât, ca,  proiectul de  Lege privind modificarea şi completarea Legii nr.51/1995 pentru organizarea şi exercitarea profesiei de avocat să fie supus spre dezbatere şi adoptare  plenului Camerei Deputaţilor,  cu următoarele amendamentele admise:

Nr.

crt
Text iniţial
Text propus de comisie (autorul amendamentului)
Motivare

0.
1.
2.
3.

1.
0.
     Art.I. – Legea nr.51/1995 pentru organizarea şi exercitarea  profesiei de avocat, republicată în Monitorul Oficial al României, Partea I, nr.113 din 6 martie 2001, se modifică şi se completează după cum urmează:

. . . . . . . . . . . . . . . . . . . . . . . . . . .

     4. Alineatul (3) al articolului 12 se modifică şi va avea următorul cuprins:

     (3) Avocatul străin poate exercita profesia de avocat în România, la alegere,  în cadrul uneia din formele de organizare prevăzute în art.5 din prezenta lege.
1.
     Art.I. – Legea nr.51/1995 pentru organizarea şi exercitarea  profesiei de avocat, republicată în Monitorul Oficial al României, Partea I, nr.113 din 6 martie 2001, se modifică şi se completează după cum urmează:

. . . . . . . . . . . . . . . . . . . . . . . . . . . . . . . . . . . . 

     4. Alineatul (3) al articolului 12 se modifică şi va avea următorul cuprins:

     (3) Avocatul străin poate exercita profesia de avocat în România, la alegere,  în cadrul uneia din formele de organizare prevăzute în art.5.  

     Autorul amendamentului:  Comisia juridică, de disciplină şi imunităţi.
2.
     Pentru rigoarea textului.
3.

2.
0.
1.
     După pct. 4 al art.I,  se introduce un text nou care devine pct.5 cu următorul cuprins:
     5. La articolul 12 după alineatul (3) se introduce alin. (31), cu următorul cuprins:

     “(31) Pentru exercitarea profesiei în cadrul cabinetelor individuale avocaţii străini au obligaţia să susţină un examen, organizat  conform prevederilor prezentei legi şi ale statutului profesiei.  Exercitarea profesiei de către avocaţii străini în cadrul cabinetelor individuale se realizează ţinând seama şi de reciprocitatea de fapt, dacă prin reciprocitate convenţională, inclusiv prin Acordul european instituind o asociere între România, pe de o parte, şi Comunităţile Europene şi statele membre ale acestora, pe de altă  parte, ratificat prin Legea nr.20/1993, nu se prevede altfel.”

     Autorul amendamentului: deputat Emil Boc.
2.
      Pentru egalitate de tratament şi pentru corelare cu prevederile art.9 din Legea nr.51/1995, republicată, potrivit cărora barourilor şi Uniunii  Avocaţilor din România le revine obligaţia de a asigura exercitarea calificată a dreptului de apărare, a competenţei şi a disciplinei profesionale a membrilor săi. 
3.

3.
      5. Alineatul (1) al articolului 62 se modifică şi va avea următorul cuprins:

. . . . . . . . . . . . . . . . . . . . . . . . . . . 


     Prin renumerotare pct.5 al art.I, devine pct.6.
     6. Alineatul (1) al articolului 62 se modifică şi va avea următorul cuprins:

. . . . . . . . . . . . . . . . . . . . . . . . . . . . . . . . . . . .  

     Autorul amendamentului:  Comisia juridică, de disciplină şi imunităţi.
     Pentru respectarea normelor de tehnică legislativă privind renumerotarea textelor.

                                            




  PREŞEDINTE,                                                                             
                  dr. Ionel OLTEANU
consilier

Diaconu Dumitra

